กรุงศรีขายกองทุนตราสารหนี้6เดือนจ่าย3.3%
บลจ.กรุงศรี เสนอขายกองทุนเปิดกรุงศรีตราสารหนี้ 6M11 ลงทุนตราสารหนี้ทั้งในและต่างประเทศ ผลตอบแทน 3.3% ต่อปี
12 มี.ค. 2555

บลจ.กรุงศรี เสนอขายกองทุนเปิดกรุงศรีตราสารหนี้ 6M11 ลงทุนตราสารหนี้ทั้งในและต่างประเทศ ผลตอบแทน 3.3% ต่อปี
นายฉัตรพี  ตันติเฉลิม  ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า  บริษัทเปิดเสนอขายกองทุนเปิดกรุงศรีตราสารหนี้ 6M11(KFFIX6M11)อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ  เปิดขายระหว่างวันที่ 13 - 19 มี.ค.2555 ลงทุนขั้นต่ำ 10,000 บาท จ่ายผลตอบแทนประมาณ 3.3% ต่อปี  
กองทุนจะลงทุนตราสารหนี้ภาครัฐไทย  สัดส่วนการลงทุน 8 %  ตราสารหนี้ระยะสั้นออกโดย ธนาคารกรุงศรีอยุธยา สัดส่วนการลงทุน 24 %  ตราสารหนี้ระยะสั้นออกโดยธนาคาร    Banco do Brasil S.A. สัดส่วนการลงทุน 24%  เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 24 %  เงินฝากธนาคาร Bank of China สาขา Macau สัดส่วนการลงทุน 20 %
"บลจ.กรุงศรี มองว่า การลงทุนในกองทุนตราสารหนี้ยังเป็นทางเลือกที่น่าสนใจ เหมาะสำหรับผู้ที่ลงทุนได้เป็นเวลาประมาณ 6 เดือน และต้องการโอกาสได้รับผลตอบแทนที่สูงกว่าดอกเบี้ยเงินฝากธนาคาร โดยบลจ.กรุงศรียังเสนอขายกองทุนตราสารหนี้แบบกำหนดระยะเวลาอย่างต่อเนื่องในทุกสัปดาห์ เพื่อเป็นทางเลือกการลงทุนที่เหมาะสมกับภาวะตลาดและอัตราดอกเบี้ยในแต่ละช่วงเวลา"นายฉัตรพีกล่าว